open-index/open-wikipedia-markdown huggingface dataset:
Σάβιο (ποδοσφαιριστής)

Ο **Σάβιο Μπορτολίνι Πιμεντέλ** (πορτογαλικά: *Sávio Bortolini Pimentel*, 9 Ιανουαρίου 1974), περισσότερο γνωστός ως **Σάβιο** (*Sávio*), είναι Βραζιλιάνος παλαίμαχος ποδοσφαιριστής και διεθνής με την Εθνική Βραζιλίας.

Έχει αγωνιστεί με επιτυχία στη Φλαμένγκο και τη Ρεάλ Μαδρίτης με την οποία κατέκτησε 3 φορές το Τσάμπιονς Λιγκ και σήμερα αγωνίζεται στην Ανόρθωση Αμμοχώστου.

Αγωνιζόμενος στην εθνική Βραζιλίας μετρά 44 συμμετοχές (1994-2000) και 17 γκολ, έχει κατακτήσει τη δεύτερη θέση στο Κόπα Αμέρικα το 1995 και το χάλκινο μετάλλιο στην Ολυμπιάδα του 1996.

## Ομάδες
* 1992–1997 Φλαμένγκο
* 1998–2002 Ρεάλ Μαδρίτης
* 2002–2003 Μπορντώ
* 2003–2006 Ρεάλ Σαραγόσα
* 2006 Φλαμένγκο
* 2007 Ρεάλ Σοσιεδάδ
* 2007 Λεβάντε
* 2008 Desportiva Capixaba
* 2008 Ανόρθωση Αμμοχώστου

## Τίτλοι
**Φλαμένγκο**
* 1992 Πρωτάθλημα Βραζιλίας
* 1996 Πολιτειακό Πρωτάθλημα Ρίο
* 1996 CONMEBOL Copa Oro
**[[Ρεάλ Μαδρίτης]]** 
* 1998 Τσάμπιονς Λιγκ 
* 2000 Τσάμπιονς Λιγκ 
* 2002 Τσάμπιονς Λιγκ 
* 1998 Διηπειρωτικό Κύπελλο
* 2001 Ισπανικό Πρωτάθλημα
* 2002 Ευρωπαϊκό Σουπερ Καπ
**Ρεάλ Σαραγόσα**
* 2004 Κύπελλο Ισπανίας 
* 2004 Ισπανικό Σουπερ Καπ
**Desportiva Capixaba**
* 2008 Campeonato Capixaba 
**[[Εθνική Βραζιλίας (ποδόσφαιρο ανδρών)|Εθνική Βραζιλίας]]**
* 1996 Χάλκινο Ολυμπιακό μετάλλιο

## Εξωτερικοί σύνδεσμοι
* Official website
* Sambafoot profile
* FootballDatabase profile
* National Football Teams
* Stats at Liga de Fútbol Profesional 
* Brazilian FA Database

Κατηγορία:Μέσοι ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Βραζιλιάνοι Ολυμπιονίκες
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Αβαΐ Φουτεμπόλ Κλούμπε
Κατηγορία:Ποδοσφαιριστές Ασοσιασάο Ντεσπορτίβα Φεροβιάρια Βάλε ντο Ρίο Ντόσε
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Λεβάντε ΟΝ
Ανατολική Περιφέρεια (NBA)

Η **Ανατολική Περιφέρεια** (αγγλικά: *Eastern Conference*) του NBA αποτελείται από 15 ομάδες  οι οποίες διαιρούνται σε τρεις υποκατηγορίες των πέντε ομάδων.

## Ομάδες

## Πρωταθλητές

## Τελικοί

## Τίτλοι ανά ομάδα

## Παραπομπές


Κατηγορία:NBA
Φωσφολιπίδια

Τα **φωσφολιπίδια** είναι οργανικές ενώσεις που μαζί με τα ουδέτερα λίπη και τα στεροειδή αποτελούν τις βασικές κατηγορίες των λιπιδίων.Τα φωσφολιπίδια είναι µια κατηγορία λιπιδίων που παρουσιάζει ποικιλία
δοµών. Η σύνθεση των φωσφολιπιδίων απαιτεί ενεργοποιημένο ενδιάμεσο.

Τα περισσότερο διαδεδομένα φωσφολιπίδια αποτελούν ενώσεις από ένα μόριο γλυκερόλης, δύο μόρια λιπαρών οξέων, ένα μόριο φωσφορικού οξέος και ένα μόριο ακόμη, μικρότερο, καλούμενο γενικά *πολικό μόριο*.

Τα πιο συνηθισµένα φωσφολιπίδια έχουν έναν κορµό γλυκερόλης και ονοµάζονται ειδικότερα γλυκεροφωσφολιπίδια ή φωσφογλυκερίδια. Το απλούστερο γλυκεροφωσφολιπίδιο έχει µια φωσφορική οµάδα στην ακραία θέση της γλυκερόλης και από µια ακυλοµάδα στις άλλες δυο θέσεις. Ονοµάζεται φωσφατιδικό οξύ και είναι η μητρική ένωση των υπόλοιπων γλυκεροφωσφολιπιδίων.

Οι αλκοόλες που συναντάµε συχνότερα στα γλυκεροφωσφολιπίδια είναι η χολίνη, η αιθανολαμίνη, η ινοσιτόλη και η σερίνη. Τα αντίστοιχα γλυκεροφωσφολιπίδια ονομάζονται φωσφατιδυλοχολίνη, φωσφατιδυλοαιθανολαµίνη, φωσφατιδυλοϊνοσιτόλη και φωσφατιδυλοσερίνη. 

Κυριότερο φωσφολιπίδιο είναι η λεκιθίνη που ως πολικό μόριο φέρει μια αζωτούχο βάση, τη χολίνη.

## Βιολογικός ρόλος
Τα φωσφολιπίδια αποτελούν το δομικό υλικό της κυτταρικής ή πλασματικής μεμβράνης των οποίων η χημική συμπεριφορά τους παίζει καθοριστικό ρόλο στη ζωή των κυττάρων γενικότερα. Συγκεκριμένα η αρχή (κεφαλή) του μορίου των φωσφολιπιδίων είναι υδρόφιλη, ενώ αντίθετα το τέλος του μορίου τους, (η ουρά), είναι υδρόφοβη. Αυτό έχει ως συνέπεια όταν φωσφολιπίδια βρεθούν μέσα στο νερό να δημιουργούν στην επιφάνειά του ένα στρώμα (μορίων) του οποίου οι μεν κεφαλές βρίσκονται μέσα στο νερό, ενώ οι υδρόφοβες ουρές να βρίσκονται έξω από το νερό.
Επειδή όμως τα κύτταρα αφενός μεν περιέχουν υδατικό περιβάλλον και αφετέρου βρίσκονται τα ίδια (εξωτερικά) μέσα σε υδατικό επίσης περιβάλλον (μεσοκυττάριο υγρό), τα φωσφολιπίδια που συγκροτούν την πλασματική μεμβράνη, δημιουργούν εκ της συμπεριφοράς τους αυτής μία **διπλοστιβάδα**, της οποίας οι μεν υδρόφιλες κεφαλές (των φωσφολιπιδίων) να στρέφονται προς το εσωκυττάριο και εξωκυττάριο περιβάλλον, αμφότερα υδατικά, οι δε ουρές των μορίων τους να αλληλοπροσεγγίζονται στενά, κρυπτόμενες έτσι, στο εσωτερικό της διπλοστιβάδας, σε μια δημιουργούμενη εκ των πραγμάτων, σταθερή δομή.

## Παραπομπές
 

Κατηγορία:Λιπίδια
Κατηγορία:Οργανικές ενώσεις με φωσφόρο
Γλυκίδια

Στη Χημεία η ονομασία **γλυκίδια** (γαλ.: *glucides*) αποτελεί συνώνυμη ονομασία των υδατανθράκων που προσπάθησαν οι Γάλλοι να καθιερώσουν και που συνεχίζεται η χρήση της και σήμερα, κυρίως σε γαλλική σχετική βιβλιογραφία.

Ο όρος «*γλυκίδιο*»  προτάθηκε για πρώτη φορά το 1923 από τον Γάλλο χημικό Γκαμπριέλ Μπερτράν, όπου αρχικά είχε γίνει δεκτός από τη Διεθνή Επιτροπή Βιοχημικής Ορολογίας, αλλά λόγω της έντονης αντίθεσης και επιμονής των Αγγλοσαξόνων επί του όρου «*υδατάνθρακες*», τελικά δεν έγινε δεκτή η καθιέρωση του όρου αυτού με συνέπεια να περιοριστεί η χρήση του μόνο στη Γαλλία και από ορισμένους γαλλομαθείς επιστήμονες. Κύριο επιχείρημα της μη ευρύτερης αποδοχής του όρου γλυκίδια είναι ότι όλοι οι υδατάνθρακες δεν παρουσιάζουν γλυκιά γεύση ενώ κάποιοι εξ αυτών όπως οι γλυκοζίτες (μικτά ακεταλικά παράγωγα σακχάρων) παρουσιάζουν όξινη γεύση.

Ανεξάρτητα των παραπάνω, σύμφωνα πάντα με την ονοματολογία που έδωσε ο Μπερτράν, τα γλυκίδια διακρίνονται σε δύο μεγάλες ομάδες τις όζες και τους οζίτες, ή ολοζίδες, ή οζίδια, όπου οι μεν πρώτες ταυτίζονται με τους μονοσακχαρίτες, περιλαμβάνοντας τις αλδόζες και τις κετόζες, ενώ οι δεύτεροι είναι συνώνυμοι με τους γλυκοζίτες (υδατάνθρακες που μπορούν να υδρολυθούν), οι οποίοι διακρίνονται σε τρεις επιμέρους κατηγορίες τους ολοζίτες, τους πολυοζίτες ή *πολυολοζίτες* και τους ετεροζίτες.
Κετόζες

Στην οργανική χημεία, μια **κετόζη** είναι ένας μονοσακχαρίτης που περιέχει μία κετονομάδα () ανά μόριο. Η απλούστερη κετόζη είναι η διυδροξυακετόνη (), η οποία έχει μόνο τρία άτομα άνθρακα. Είναι η μόνη κετόζη χωρίς οπτική ενεργότητα (optical activity). Όλες οι μονοσακχαριδικές κετόζες είναι αναγωγικά σάκχαρα (reducing sugars), επειδή μπορούν να ταυτομεριστούν σε αλδόζες μέσω μιας ενδιάμεσης ενεδιόλης και η προκύπτουσα αλδεϋδομάδα μπορεί να οξειδωθεί, παραδείγματος χάρη, με αντιδραστήριο Τόλενς ή με αντιδραστήριο Μπένεντικτ. Οι κετόζες που είναι δεσμευμένες σε γλυκοζίτες, για παράδειγμα στην περίπτωση της φρουκτόζης στο τμήμα της σακχαρόζης, είναι μη αναγωγικά σάκχαρα.
## Χημεία
Οι κετόζες και οι αλδόζες μπορούν να διαφοροποιηθούν χημικά μέσω της δοκιμασίας Σελιβάνοφ (Seliwanoff), όπου το δείγμα θερμαίνεται με οξύ και ρεσορκινόλη. Η δοκιμασία βασίζεται στην αντίδραση αφυδάτωσης που εμφανίζεται πιο γρήγορα στις κετόζες, έτσι ώστε ενώ οι αλδόζες αντιδρούν αργά, παράγοντας ένα ανοιχτό ροζ χρώμα, οι κετόζες αντιδρούν πιο γρήγορα και έντονα για να παράγουν ένα σκούρο κόκκινο χρώμα. Οι κετόζες μπορούν να ισομεριωθούν και να μετατραπούν σε αλδόζες μέσω του μετασχηματισμού Lobry-de Bruyn-van Ekenstein.
## Παραδείγματα κετοζών

Όλες οι κετόζες που αναφέρονται εδώ είναι 2-κετόζες, με άλλα λόγια, η καρβονυλομάδα βρίσκεται στο δεύτερο άτομο άνθρακα από το τέλος:
* Τριόζες: διυδροξυακετόνη
* Τετρόζες: ερυθρουλόζη
* Πεντόζες: ριβουλόζη, ξυλουλόζη
* Εξόζες: φρουκτόζη, ψικόζη, σορβόζη, ταγατόζη
* Επτόζες: σεδοεπτουλόζη
## Παραπομπές
Παλαιόπυργος Αιτωλοακαρνανίας

thumb|260x260px|Άγιος Κωνσταντίνος (1.470 μ.)
Ο **Παλαιόπυργος** είναι οικισμός στην Ναυπακτία και την Περιφερειακή Ενότητα Αιτωλοακαρνανίας.

## Γεωγραφικά - ιστορικά στοιχεία
Ο Παλαιόπυργος είναι κτισμένος στις πλαγιές των Ορέων Ναυπακτίας σε υψόμετρο 720 μέτρα και απλώνεται σε δυο κοιλάδες που σχηματίζονται κάτω από το όρος Άγιος Κωνσταντίνος (υψομ. 1.470 μέτρα).

Απέχει περίπου 22 χιλιόμετρα βόρεια από τη Ναύπακτο και είναι το πρώτο χωριό που συναντά κανείς επί της 24ης επαρχιακής οδού που οδηγεί στα χωριά της ορεινής Ναυπακτίας και η οποία καταλήγει στο Καρπενήσι.

Κατά την Τουρκοκρατία ονομαζόταν (τα) *Βελβίτσενα* αλλά το 1927 μετονομάστηκε σε Παλαιόπυργο από την Επιτροπεία Ελληνικών Τοπωνυμίων, όπως και χιλιάδες άλλα χωριά. Εκτός από την ονομασία Βελβίτσενα σε πολλά παλιά χειρόγραφα συναντώνται και παραλλαγές της ονομασίας: *Βελβίτζανα*, *Βελβίτσαινα*, *Βελβίτζενα*. Ο Γάλλος περιηγητής Φρανσουά Πουκεβίλ που βρέθηκε στη περιοχή γύρω στα 1810 αναφέρει αυτό με την ονομασία *Βερβίζενα*.

## Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821, το 1845 στο ΦΕΚ 32Α - 08/12/1845, με την παλιά του ονομασία Βελβίτσαινα, να προσαρτάται στον τότε δήμο Αποδωτίας. Το 1912 με το ΦΕΚ 261Α - 31/08/1912 αποσπάσθηκε και ορίστηκε έδρα της ομώνυμης νεοϊδρυθείσας κοινότητας. Το 1927 με το ΦΕΚ 206Α - 28/09/1927 μετονομάστηκε σε  Παλαιόπυργος. Σύμφωνα με το σχέδιο Καλλικράτης, μαζί με τα Περιβόλια, αποτελούν την κοινότητα Παλαιοπύργου της δημοτικής ενότητας Πυλλήνης που υπάγεται στο δήμο Ναυπακτίας και σύμφωνα με την απογραφή 2011 απογράφονται 164 κάτοικοι.

### Απογραφές πραγματικού πληθυσμού (''de facto'')

## Εξωτερικοί σύνδεσμοι
 Σύλλογος Απανταχού Παλαιοπυργιωτών

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Γλυκερίνη

Η **γλυκερίνη** ή **γλυκερόλη**, (αγγλικά: *glycerin* ή *glycerol*), είναι η χημική οργανική ένωση **προπανοτριόλη** η οποία ανήκει στις κορεσμένες τρισθενείς αλκοόλες και αποτελείται από τρία άτομα άνθρακα, όπου ο πρώτος και ο τελευταίος άνθρακας συνδέονται με 2 άτομα υδρογόνου και μια ρίζα υδροξυλίου, ενώ ο μεσαίος άνθρακας με ένα άτομο υδρογόνου και ένα υδροξύλιο, όπως παρουσιάζεται στον χημικό τύπο: **HOCH<sub>2</sub>-CHOH-CH<sub>2</sub>OH**. Είναι η βάση δόμησης των τριγλυκεριδίων, δηλαδή των τριεστέρων της με λιπαρά οξέα.

## Ονομασία
Ειδικότερα στην αγγλική και γαλλική ορολογία ο όρος «γλυκερόλη» χαρακτηρίζει την καθαρή χημική ένωση, ενώ ο όρος «γλυκερίνη» αποδίδεται περισσότερο στα διάφορα εμπορικά παρασκευάσματα, όπου η περιεχόμενη καθαρή ουσία είναι περισσότερη του 95%. Την εμπειρική ονομασία γλυκερίνη την οφείλει στον Σεβρέλ (Chevreul) που πρώτος την ονομάτισε από τη γλυκιά γεύση της.

## Γενικά
Η γλυκερίνη ανακαλύφθηκε από τον Σέελε (Scheele), το 1779. Πρόκειται για ουσία ημίρρευστη σε κανονική θερμοκρασία με σημείο τήξης τους 17&nbsp;°C, και σημείο ζέσεως τους 290&nbsp;°C όπου και παρατηρείται ταυτόχρονη αποσύνθεση. Χαμηλότερα των 17&nbsp;°C βρίσκεται σε κατάσταση ιξώδους μορφής (πυκνόρρευστο) με ειδικό βάρος περίπου 1,265. Είναι μια τρισθενής αλκοόλη (*τριόλη*) η οποία, υπό την επίδραση ήπιων οξειδωτικών μέσων, μετατρέπεται σε  γλυκερόζη, ενώ υπό την επίδραση ισχυρών οξειδωτικών μετατρέπεται σε γλυκερινικό οξύ. Θερμαινόμενη με KHSO4 σχηματίζει την ακόρεστη αλδεΰδη ακρολεΐνη.

Η γλυκερίνη παρέχει εστέρες, τα λεγόμενα γλυκερίδια, εκ των οποίων σημαντικότερα είναι τα λιπίδια που σχηματίζονται με τα λιπαρά οξέα. Αναμιγνύεται εύκολα με το νερό και την αιθυλική αλκοόλη και διαλύεται με ακετόνη, πλην όμως είναι αδιάλυτη στον κοινό αιθέρα.

## Παρασκευή
Βιομηχανικά η γλυκερίνη παρασκευάζεται ως ακατέργαστο υποπροϊόν υδρόλυσης λιπών και ελαίων κατά την παραγωγή λιπαρών οξέων ή σαπώνων. Η προκύπτουσα «ακατέργαστη γλυκερίνη» υποβάλλεται στη συνέχεια σε καθαρισμό και στη συνέχεια σε απόσταξη, ώστε να περιοριστεί η περιεκτικότητα σε νερό μέχρι ποσοστού 3%, προκειμένου έτσι να χρησιμοποιηθεί σε φαρμακευτικά ή βιομηχανικά προϊόντα.

Επειδή, όμως, με αυτή τη διεργασία δεν καλύπτονται όλες οι ανάγκες της αγοράς, για την παρασκευή γλυκερίνης χρησιμοποιείται επίσης, ως πρώτη ύλη, και το προπένιο από το οποίο, ως ενδιάμεσο προϊόν, παράγεται γλυκιδόλη.

## Χρήσεις
Η γλυκερίνη παρουσιάζει ένα ευρύ φάσμα χρήσεων, μεταξύ των οποίων ως διαλύτης, μέσο διαβροχής, πλαστικοποιητής, θρεπτικό συστατικό σε ζυμοτεχνικές βιομηχανίες καθώς και ως πρώτη ύλη στην παραγωγή φαρμάκων, καλλυντικών, βερνικιών, σαπώνων και εκρηκτικών υλών (νιτρογλυκερίνη), στο ηλεκτρονικό τσιγάρο ως υγρό - βάση αναπλήρωσης φίλτρων, εντός της οποίας προστίθενται αρώματα και νικοτίνη. Σημαντική, επίσης, χρήση της γίνεται και ως υποκατάστατου της ζάχαρης σε διαβητικούς, ενώ χρησιμοποιείται με τη μορφή υποθέτου σαν καθαρτικό. Τέλος, χρησιμοποιείται ακόμη και στη θεατρική και κινηματογραφική σκηνοθεσία ως «τρικ» υποκαθιστώντας τα πραγματικά δάκρυα.

## Εξωτερικοί σύνδεσμοι

Κατηγορία:Αλκοόλες
Κατηγορία:C3
Κατηγορία:Πρόσθετα τροφίμων
Κατηγορία:Καθαρτικά
Κατηγορία:Πολικοί διαλύτες
Φερεντσβάρος (ποδόσφαιρο)

Η **Φερεντσβάρος** (ουγγρικά: *Ferencvárosi TC*) είναι ουγγρική ποδοσφαιρική ομάδα, που εδρεύει στη Βουδαπέστη. Ιδρύθηκε το 1899, αποτελεί τμήμα του αθλητικού σωματείου Φερεντσβάρος.

Είναι η ομάδα που έχει κατακτήσει τους περισσότερους τίτλους στην Ουγγαρία. Έχει φτάσει μια φορά και στο τελικό του Κυπέλλου Κυπελλούχων Ευρώπης το 1975, όπου και ηττήθηκε από τη Δυναμό Κιέβου, έχει κατακτήσει μια φορά το Κύπελλο Διεθνών Εκθέσεων την περίοδο 1964–65, νικώντας στον τελικό με 1-0 την Γιουβέντους στο Τορίνο, ενώ στην ίδια διοργάνωση ήταν φιναλίστ και το 1968 χάνοντας τον τίτλο από την Λιντς.

Το 2006 η Ποδοσφαιρική Ομοσπονδία της Ουγγαρίας δεν έδωσε άδεια στην ομάδα να αγωνιστεί στη μεγάλη κατηγορία της Ουγγαρίας λόγω χρεών, έτσι μετά από 105 χρόνια η Φερεντσβάρος έπεσε στη δεύτερη κατηγορία της χώρας. Η ομάδα δεν κατάφερε να ανέβει την περίοδο 2006–07 και συνέχισε να αγωνίζεται στη δεύτερη κατηγορία, μέχρι το Μάιο του 2009, που ανέβηκε ξανά στη πρώτη κατηγορία.

Η ομάδα διεξάγει τους εντός έδρας αγώνες της στη Groupama Aréna στη Βουδαπέστη, ενώ τα χρώματα της ομάδας είναι το πράσινο και το λευκό. Έχει επίσης μακροχρόνια αντιπαλότητα με την Ουίπεστ, στο τοπικό ντέρμπι της Βουδαπέστης. Η ΜΤΚ είναι άλλη μία τοπική ομάδα με την οποία υπάρχει αντιπαλότητα.

## Τίτλοι
Η Φερεντσβάρος έχει κατακτήσει 35 φορές το Πρωτάθλημα Ουγγαρίας, 24 φορές το Κύπελλο Ουγγαρίας και 6 φορές το Σούπερ Καπ Ουγγαρίας και 2 φορές το Λιγκ Καπ Ουγγαρίας.

* **[[Πρωτάθλημα ποδοσφαίρου Ουγγαρίας|Πρωτάθλημα Ουγγαρίας]]**
** **Πρωταθλήτρια (35)**: 1903, 1905, 1907, 1909, 1910, 1911, 1912, 1913, 1926, 1927, 1928, 1932, 1934, 1938, 1940, 1941, 1949, 1963, 1964, 1967, 1968, 1976, 1981, 1992, 1995, 1996, 2001, 2004, 2016, 2019, 2020, 2021, 2022, 2023, 2024

* **[[Κύπελλο Ουγγαρίας (ποδόσφαιρο ανδρών)|Κύπελλο Ουγγαρίας]]**
** **Κυπελλούχος (24)**: 1913, 1922, 1927, 1928, 1933, 1935, 1942, 1943, 1944, 1958, 1972, 1974, 1976, 1978, 1991, 1993, 1994, 1995, 2003, 2004, 2015, 2016, 2017, 2022

* **Σούπερ Καπ Ουγγαρίας**
** **Νικήτρια (6)**: 1993, 1994, 1995, 2004, 2015, 2016

* **Λιγκ Καπ Ουγγαρίας**
** **Νικήτρια (2)**: 2013, 2015

## Παραπομπές


## Εξωτερικοί σύνδεσμοι

* Επίσημη ιστοσελίδα

*
Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1899
Πάμισος

**Πάμισος** είναι όνομα που προέρχεται τους παρακάτω ελληνικούς ποταμούς: 

*Πάμισος Θεσσαλίας, παραπόταμος του Πηνειού στο νομό Καρδίτσας
*Πάμισος Μεσσηνίας, ο οποίος στην αρχαιότητα λατρευόταν και ως θεότητα
*Πάμισος Τριφυλλίας ή Άμαθος στον κόλπο της Κυπαρισσίας
*Πάμισος ή Μίλιας, χείμαρρος στην Λακωνία που χύνεται στο Μεσσηνιακό κόλπο
και στη συνέχεια έχει χρησιμοποιηθεί ως:
*Πάμισος Μεσσήνης (αθλητικός σύλλογος)
*Δήμος Παμίσου (στο νομό Καρδίτσας)
Περσεφόνη Ι (τορπιλοβόλο)

**Περσεφόνη ΙΙ ([[Τορπιλοβόλο]]) **

Μετονομάστηκε σε τορπιλοβόλο ‘3’.

Ναυπηγήθηκε στα Γαλλικά Ναυπηγεία ‘La Seyne’ το 1881 μετά από παραγγελία της Ελληνικής Κυβέρνησης.  Ομοίου τύπου πλοία τα τορπιλοβόλα ‘Φερενίκη’, ‘Τερχιχόρη ΙΙ’, ‘Τερψιθέα’, ‘Καλλιθέα’.  Μετονομάστηκαν σε τορπιλοβόλα ‘1’, ‘2’, ‘3’, ‘4’ και ‘5’. Ο οπλισμός του τοποθετήθηκε στον Ναύσταθμο από τους υπεύθυνους της Σχολής Τορπιλών (ναυκλάστρων) και απετέλεσαν τορπιλοβόλα κατάλληλα για την άμυνα των ακτών.

Το 1897 συμμετείχε στον Ελληνοτουρκικό πόλεμο. Αποσύρθηκε το 1905.

## Παραπομπές


Κατηγορία:Ελληνικά Τορπιλοβόλα
Νησιά Παρασέλ

thumb|Τα νησιά Παρασέλ (πάνω) στη θάλασσα της Νότιας Κίνας.
Τα **Νησιά Παρασέλ** (κινεζ. 西沙群岛) είναι μικρό σύμπλεγμα από ατόλες, περίπου 400 χιλιόμετρα ανατολικά του Βιετνάμ, στη θάλασσα της Νότιας Κίνας. Ανήκουν διοικητικά στην Κίνα, διεκδικούνται όμως και από την Ταϊβάν και το Βιετνάμ. Πλήττονται συχνά από τυφώνες και έχουν τροπικό κλίμα. Αποτελούν το επίκεντρο μιας τοπικής διαμάχης, λόγω κοιτασμάτων πετρελαίου και φυσικού αερίου που πιστεύεται ότι υπάρχουν κάτω από τα γύρω ύδατα. Η Κίνα κατασκεύασε λιμενικές εγκαταστάσεις και αεροδρόμιο στο Νησί Γούντυ.

## Εξωτερικοί σύνδεσμοι

* Sovereignty over the Paracel and Spratly Islands, της Monique Chemillier-Gendreau 
* Ιστότοπος για τα Παρασέλ και τα Σπράτλι
* CIA World Factbook - Paracel Islands 
* Territorial claims in the Spratly and Paracel Islands
* Paracels Islands Dispute 
* A Collection of Documents on Paracel and Spratly Islands του Nguyen Thai Hoc Foundation 

Κατηγορία:Γεωγραφία της Κίνας
Κατηγορία:Γεωγραφία του Βιετνάμ
Κατηγορία:Ταϊβάν
Παρασελ
Φίλων ο Λαρισαίος

Ο **Φίλων ο Λαρισαίος** (159/158 π.Χ.-84/83 π.Χ.) ήταν Έλληνας φιλόσοφος του πρώτου μισού του πρώτου αιώνα π.Χ. από τη Λάρισα. Ήταν μαθητής του Κλειτόμαχου, τον οποίο και διαδέχτηκε ως σχολάρχης της Ακαδημίας του Πλάτωνα στην Αθήνα. Συγγράμματά του δεν διασώθηκαν. Ήταν της φιλοσοφικής σχολής των σκεπτικών. 

## Βιογραφία
Γεννήθηκε στη Λάρισα το 159 ή 158 π.Χ. Πήγε στην Αθήνα, όπου έγινε μαθητής του Κλειτόμαχου. Σύμφωνα με τον Σέξτο Εμπειρικό ήταν ιδρυτής της «τέταρτης ακαδημίας». Ήταν δάσκαλος του Αντίοχου του Ασκαλωνίτη. Κατά την διάρκεια του πρώτου Μιθριδατικού πολέμου έφυγε από την Αθήνα και μετέβη στη Ρώμη.

## Υποσημειώσεις


## Βιβλιογραφία
* Brittain, Charles, *Philo of Larissa* (Oxford University Press, 2001) ISBN 0-19-815298-1

Κατηγορία:Αρχαίοι Έλληνες φιλόσοφοι
Κατηγορία:Σκεπτικοί φιλόσοφοι
Κατηγορία:Αρχαίοι Λαρισαίοι
Κατηγορία:Ακαδημεικοί φιλόσοφοι
Όρος Κοσιούσκο

thumb|right|200px|Άποψη του Κοσιούσκο από την ανατολική πλευρά
Το **Όρος Κοσιούσκο** βρισκεται στην οροσειρά των **Χιονισμένων Όρεων** (Snowy Mountains) της Νέας Νότιας Ουαλίας, εντός του εθνικού πάρκου του Κοσιούσκο και είναι το υψηλότερο βουνό της Αυστραλίας με υψόμετρο 2.228 μέτρα. Την ονομασία του την πήρε από τον πρώτο άνθρωπο που αναρριχήθηκε στην κορυφή του, τον Βρετανο-Πολωνό εξερευνητή Σερ Πάβελ Έντμουντ Στσελέτσκι το 1840, ο οποίος το ονόμασε έτσι, προς τιμήν του συμπατριώτη του και εθνικού ήρωα της Πολωνίας, στρατηγού Ταντέους Κοσιούσκο. 

Όπως και στις περισσότερες κορυφές βουνών στην Αυστραλία, η ανάβαση στο Κοσιούσκο δεν είναι δύσκολη. Μάλιστα έως το 1976 υπήρχε δρόμος που επέτρεπε στα αυτοκίνητα την πρόσβαση πολύ κοντά στην κορυφή, αλλά έκλεισε για το κοινό λόγω ανησυχιών για την επιδείνωση της κατάστασης του περιβάλλοντος της περιοχής εξαιτίας του ανθρώπινου παράγοντα.Παρόμοια απαγόρευση ισχύει και για τους ποδηλάτες οι οποίοι υποχρεώνονται και αυτοί από ένα σημείο και μετά να συνεχίσουν πεζοί την πορεία τους προς την κορυφή του όρους.Υπολογίζεται ότι πάνω από 100.000 τουρίστες επισκέπτονται το βουνό κάθε καλοκαίρι.
thumb|left|180px|Το βουνό όπως φαίνεται από τον νότο
Πιστεύεται ότι οι ιθαγενείς  Αβορίγινες είχαν εξερευνήσει και αναρριχηθεί στο βουνό πολύ πριν από τους Ευρωπαίους αποίκους.

## Παραπομπές


## Εξωτερικοί σύνδεσμοι
* Δυτική Αυστραλία (Mt Kosciuszko Inc Perth)

Κατηγορία:Βουνά
Κατηγορία:Γεωγραφία της Αυστραλίας
Κατηγορία:Νέα Νότια Ουαλία
Γλυκογονικά αμινοξέα

Στη Βιοχημεία με τον όρο **γλυκογονικά αμινοξέα** ή *γλυκογενετικά αμινοξέα*, (glucogenic aminoacids), χαρακτηρίζονται τα αμινοξέα εκείνα, (πρόκειται για ένζυμα), όπου κατά τη διάρκεια του μεταβολισμού παράγουν είτε πυροσταφυλικό οξύ, είτε κάποιο ενδιάμεσο προϊόν του λεγόμενου κύκλου του τρι-καρβοξυλικού οξέος καθιστάμενα έτσι πρόδρομοι της γλυκόζης, εξ ου και η ονομασία τους.

Στη κατηγορία αυτών των αμινοξέων, περιλαμβάνονται 18 τον αριθμό, όπου κατά ελληνική αλφαβητική σειρά είναι: η αλανίνη, η αργινίνη, η ασπαραγίνη, η βαλίνη, η ισολευκίνη, η γλουταμίνη, η γλυκίνη, η θρεονίνη, η ιστιδίνη, η κυστεΐνη, η μεθειονίνη, η προλίνη, η τυροσίνη, η φαινυλαλανίνη, η σερίνη, η τρυπτοφάνη, το γλουταμινικό οξύ, και το ασπαραγινικό οξύ.

Κατηγορία:Αμινοξέα
Κατηγορία:Ένζυμα
Κατηγορία:Κύκλος του αζώτου
Άγιος Ιωάννης ο Καρπάθιος

Ο άγιος **Ιωάννης ο Καρπάθιος** έζησε περίπου τον 7ο αιώνα μ.Χ. και ασκήτευσε στο νησί της Καρπάθου. Όσα γνωρίζουμε για το βίο και την ιστορία του, ανακαλύφθηκαν στα μέσα της δεκαετίας του 1980 με ενέργειες του μητροπολίτη Καρπάθου Αμβροσίου, οπότε και εντάχθηκε στους *εν Δωδεκανήσω ασκητεύσαντες αγίους*. Όλοι οι ναοί του νησιού της Καρπάθου περιέχουν έστω μία εικόνα ή μια τοιχογραφία του αγίου.
Ωστόσο αρκετοί ερευνητές υποστηρίζουν πως η φιγούρα του Ιωάννη του Καρπάθιου αποτελεί μια συνένωση δύο διαφορετικών προσώπων, *εγείροντας σημαντικά ερωτηματικά ως προς την ιστορικότητά του*. Συγκεκριμένα του μοναχού Ιωάννη (άγνωστο το πότε έζησε), που συνέγραψε το έργο "Προς τους μοναχούς της Ινδίας" και του μητροπολίτη Καρπάθου Ιωάννη που έζησε κατά τον 7ο μεταχριστιανικό αιώνα.  

Έχει ανακηρυχθεί Προστάτης και Έφορος της νήσου Καρπάθου. Η μνήμη του τιμάται από την Ορθόδοξη Εκκλησία στις 25 Αυγούστου.

## Βιβλιογραφία
*Παναγιώτης Χρήστου, *Ελληνική Πατρολογία*, τόμος Ε΄, εκδ. Κυρομάνος, Θεσσαλονίκη, 2006, σελ. 425-428

## Εξωτερικοί σύνδεσμοι
* Ιωάννης ο Καρπάθιος, Livepedia, έκδοση 31 Αυγ. 2008
* Ο ΑΓΙΟΣ ΙΩΑΝΝΗΣ Ο ΚΑΡΠΑΘΙΟΣ, σελίδες Παπακαλλίνικου, έκδοση 31 Αυγ. 2008
* «Το συγγραφικό έργο του αγίου Ιωάννου του εν Καρπάθω», Ιερά Μητρόπολις Δημητριάδος, έκδοση 31 Αυγ. 2008
* «Το έργο "Προς τους μοναχούς της Ινδίας" του μοναχού Ιωάννη, Φιλοκαλία, έκδοση 1893, Αθήνα
* Ιωάννης ο Καρπάθιος ακόμα μια περίπτωση «εφεύρεσης» ενός ανύπαρκτου αγίου, Τελχινίς
* “Ο Διάβολος μας σπρώχνει στον Ελληνισμό”, υποστηρίζει ο “άγιος” Ιωάννης ο Καρπάθιος!, rodosreport.gr

## Παραπομπές


Ιωάννης Καρπάθιος
Κατηγορία:Κάρπαθος
Σιδηρόδρομοι Αττικής

Οι **Σιδηρόδρομοι Αττικής** ήταν εταιρεία σιδηροδρόμων, η οποία λειτουργούσε στην Αττική, συνδέοντας την Αθήνα με το Λαύριο και την Κηφισιά

Η σύσταση της εταιρείας προέκυψε το 1882 ως αντισταθμιστικό όφελος προς το Δημόσιο από την μητρική τους εταιρεία, την Ελληνική Εταιρεία Μεταλλείων Λαυρίου (Ε.Ε.Μ.Λ.), έναντι της εκμετάλλευσης κοιτασμάτων της Λαυρεωτικής. Στην χάραξή της συμπεριλήφθηκε και μια διακλάδωση, από το Ηράκλειο στην Κηφισιά, ενώ αργότερα επεκτάθηκε βόρεια, προς το Στροφύλι. Η κύρια γραμμή εγκαινιάστηκε στις 20 Ιουνίου 1885 και λίγα χρόνια αργότερα - το 1889 - η γραμμή επεκτάθηκε κατά 2 χλμ, προς το κέντρο της Αθήνας, τη σημερινή Πλατεία Λαυρίου.

Το συνολικό μήκος του δικτύου ήταν 76 χλμ. μετρικής σιδηροτροχιάς (πλάτος 1 μ.), ενώ ως αμαξοστάσιο και σταθμός επισκευών χρησιμοποιήθηκε ο πρώην τερματικός σταθμός, ο Σταθμός Αττικής.

Περί τα 1910, οι Σιδηρόδρομοι Αττικής περιήλθαν στην *[[Ηλεκτρική Εταιρεία Μεταφορών]].*

## Δείτε επίσης
* Σιδηροδρομική Γραμμή Λαυρίου - Αγίων Αναργύρων
* Σιδηροδρομική Γραμμή Πλατείας Λαυρίου - Στροφυλίου

Κατηγορία:Σιδηροδρομικές επιχειρήσεις στην Ελλάδα
Μεσογειακοί Αγώνες 1955

Οι **II [[Μεσογειακοί Αγώνες]]** διεξήχθησαν στη Βαρκελώνη της Ισπανίας από τις 15 ως τις 25 Ιουλίου 1955. Συμμετείχαν 1135 αθλητές (άνδρες) από 10 χώρες της Μεσογείου σε 19 αθλήματα.

## Οργάνωση
### Μετέχουσες χώρες

* (169)
* (278)
* (73)
* (287)
* (195)

* (34)
* (4)
* (14)
* (41)
* (40)

## Οι Αγώνες
### Αθλήματα
Στο πρόγραμμα των Αγώνων συμπεριλαμβάνονταν 19 αθλήματα. Για πρώτη φορά προστέθηκαν η ιππασία, η ιστιοπλοΐα, η ποδηλασία, το ράγκμπι γιούνιον, το ρόλερ χόκεϊ και το χόκεϊ επί χόρτου.

* 
* 
* 
* 
* 
* 
* 
* 
* 
* 
* 
* 
* 
* 
* 
* Υγρός στίβος
** 
** 
** 
* 

### Πίνακας μεταλλίων

## Εξωτερικοί σύνδεσμοι
*Πλήρης βαθμολογία Μεσογειακών Αγώνων 1955
*Αποτελέσματα στίβου των Μεσογειακών Αγώνων στο '''gbrathletics'''

1955
Κατηγορία:Αθλητισμός στη Βαρκελώνη
Κατηγορία:Πολυαθλητικές διοργανώσεις το 1955
Μακροκυτταρική αναιμία

**Μακροκυτταρική αναιμία** είναι η αναιμία που χαρακτηρίζεται από αύξηση του μέσου μεγέθους του ερυθρού αιμοσφαιρίου. Διακρίνεται σε δύο κατηγορίες: μεγαλοβλαστικές και μη μεγαλοβλαστικές αναιμίες.

## Μεγαλοβλαστικές αναιμίες
Οφείλονται σε έλλειψη βιταμίνης Β12 ή φυλλικού οξέος. Ονομάζονται έτσι γιατί σε αυτές τις καταστάσεις, ο μυελός των οστών είναι μεγαλοβλαστικός, δηλαδή παρατηρούνται σε αυτόν μεγαλύτερα κύτταρα από το φυσιολογικό. Μεγαλοβλαστική εικόνα συνοδεύει επίσης ορισμένα κακοήθη νοσήματα του αίματος.

Τα συνηθέστερα συμπτώματα αυτής της οικογένειας παθήσεων περιλαμβάνουν: ωχρότητα, αδυναμία, καταβολή δυνάμεων, ερυθρότητα και αίσθημα πόνου στη γλώσσα, ανορεξία, απώλεια βάρους και ίσως συμπτώματα από το καρδιαγγειακό και το νευρικό σύστημα.

Η θεραπεία, ανάλογα με την περίπτωση, μπορεί να περιλαμβάνει χορήγηση βιταμίνης Β12 ή φυλλικού, μετάγγιση αίματος ή αντιμετώπιση της νόσου που μπορεί να προκάλεσε την αναιμία.

## Μη μεγαλοβλαστικές μακροκυτταρικές αναιμίες
Είναι σπανιότερες, σε αυτές ο μυελός των οστών δεν είναι μεγαλοβλαστικός και σχετίζονται με ποικίλες παθολογικές καταστάσεις ή λήψη ουσιών (αλκοόλ, φάρμακα).

## Βιβλιογραφία
* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.
* Προσωπικό τομέως παθολογίας Ιατρικής Σχολής Αθηνών, "*Παθολογία*", ιατρικές εκδόσεις Π.Χ.Πασχαλίδης, 2002. ISBN 960-399-053-1

Κατηγορία:Παθήσεις του αίματος
Μεσογειακοί Αγώνες 1959

Οι **III [[Μεσογειακοί Αγώνες]]** διεξήχθησαν στη Βηρυτό του Λιβάνου από τις 11 ως τις 23 Οκτωβρίου 1959. Συμμετείχαν 792 αθλητές (μόνο άνδρες) από 11 χώρες της Μεσογείου σε 17 αθλήματα.

## Πίνακας μεταλλίων

* *Σημείωση*: Ως **Ενωμένη Αραβική Δημοκρατία** αγωνίστηκαν με κοινή ομάδα η Αίγυπτος και η Συρία.

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1959
Κατηγορία:Αθλητισμός στο Λίβανο
Κατηγορία:Πολυαθλητικές διοργανώσεις το 1959
Αιμολυτική αναιμία

**Αιμολυτική αναιμία** είναι η αναιμία που προέρχεται από μείωση της επιβίωσης των ερυθρών αιμοσφαιρίων.

Καθημερινά, παράγονται στον οργανισμό 200 δισεκατομμύρια ερυθροκύτταρα που ζουν περίπου 120 ημέρες. Μετά το θάνατό τους τα ερυθροκύτταρα απομακρύνονται από τα μακροφάγα. Ο μυελός των οστών έχει την ικανότητα να αυξήσει την ερυθροποιητική του δραστηριότητα κατά 6-8 φορές, κάτι που καταδεικνύει ότι για να δημιουργηθεί αναιμία θα πρέπει να μειωθεί σημαντικά η επιβίωση των ερυθροκυττάρων. Εάν η μείωση δεν είναι σημαντική, δημιουργείται μια κατάσταση που ονομάζεται **αντισταθμιζόμενη αιμόλυση**.

Οι αιμολυτικές αναιμίες διακρίνονται σε οξείες και χρόνιες, σε κληρονομικές και επίκτητες, και ανάλογα με την αιτία τους σε διαταραχές της μεμβράνης των ερυθροκυττάρων, σε αυτές που οφείλονται σε βλάβη του μεταβολισμού ενζύμων και σε καταστάσεις αυτοανοσίας.

Η διάγνωση του τύπου της αιμολυτικής αναιμίας απαιτεί τη λεπτομερή λήψη του ιστορικού του ασθενούς (με έμφαση σε θέματα όπως οικογενειακό ιστορικό, λήψη φαρμάκων, είδος διατροφής), πλήρη κλινική εξέταση και ειδικό εργαστηριακό έλεγχο (δοκιμασία Coombs).

## Βιβλιογραφία
* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.
* Προσωπικό τομέως παθολογίας Ιατρικής Σχολής Αθηνών, "*Παθολογία*", ιατρικές εκδόσεις Π.Χ.Πασχαλίδης, 2002. ISBN 960-399-053-1

Κατηγορία:Παθήσεις του αίματος
Μεσογειακοί Αγώνες 1963

Οι **IV [[Μεσογειακοί Αγώνες]]** διεξήχθησαν στη Νάπολι της Ιταλίας από τις 21 ως τις 29 Σεπτεμβρίου 1963. Συμμετείχαν 1.057 αθλητές (μόνο άνδρες) από 13 χώρες της Μεσογείου σε 18 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1963
Κατηγορία:Αθλητισμός στην Ιταλία
Κατηγορία:Πολυαθλητικές διοργανώσεις το 1963
Απλαστική αναιμία

**Απλαστική αναιμία** ή **Μυελική δυσπλασία** είναι το αναιμικό σύνδρομο που χαρακτηρίζεται από έλλειψη όλων των τύπων των κυττάρων του αίματος και μείωση ή εξαφάνιση των κυτταρικών σειρών στο μυελό των οστών.

## Αιτιολογία
Γενικά, στον όρο απλαστική αναιμία δεν περιλαμβάνονται παρόμοιες καταστάσεις που οφείλονται στην παρουσία στο μυελό κακοήθους νόσου, σε ακτινοβόληση και αντικαρκινικά φάρμακα, αλλά ποιοτικές ή ποσοτικές διαταραχές των αρχέγονων αιμοποιητικών κυττάρων. Στο 40-70% των περιπτώσεων η αιτία της νόσου είναι άγνωστη, ενώ στις υπόλοιπες τα αίτια είναι κυρίως τοξικά ή λοιμώδη.

## Συμπτώματα
Η έναρξη της νόσου είναι συνήθως ύπουλη με εμφάνιση προοδευτικής καταβολής δυνάμεων, εύκολη κόπωση και αδυναμία. Σε αρκετές περιπτώσεις συνοδεύεται από εμφάνιση αιμορραγικών εκδηλώσεων. Η εμφάνιση λοιμώξεων κατά την έναρξη της ασθένειας είναι σπάνια, αντίθετα αυτές αποτελούν σοβαρό πρόβλημα κατά την πορεία και εξέλιξη της νόσου. Επιπλέον, ο ασθενής εμφανίζει ωχρότητα.

## Θεραπεία
Η θεραπευτική αντιμετώπιση περιλαμβάνει κατ' αρχήν γενικά μέτρα με ουσιαστική υποστηρικτική θεραπεία και φροντίδα για την απομάκρυνση κάθε πιθανού υπεύθυνου τοξικού παράγοντα. Το 30-80% των αρρώστων ανταποκρίνεται στη φαρμακευτική θεραπεία που είναι ανοσοκατασταλτική. Σε νέα άτομα με βαριά απλαστική αναιμία, θεραπεία επιλογής είναι η μεταμόσχευση μυελού των οστών.

## Βιβλιογραφία
* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.
* Προσωπικό τομέως παθολογίας Ιατρικής Σχολής Αθηνών, "*Παθολογία*", ιατρικές εκδόσεις Π.Χ.Πασχαλίδης, 2002. ISBN 960-399-053-1

Κατηγορία:Παθήσεις του αίματος
Κατηγορία:Σύνδρομα
Μεσογειακοί Αγώνες 1951

Οι **Μεσογειακοί Αγώνες 1951**, επίσημα γνωστοί ως **1οι Μεσογειακοί Αγώνες** (αιγυπτιακά αραβικά:*ألعاب البحر الأبيض المتوسط 1951*) και κοινώς γνωστοί ως **Αλεξάνδρεια 1951**, ήταν μία διεθνής αθλητική διοργάνωση που πραγματοποιήθηκε στην Αλεξάνδρεια της Αιγύπτου, από τις 5 έως τις 20 Οκτωβρίου του 1951. Ήταν η 1η διοργάνωση Μεσογειακών Αγώνων υπό την αιγίδα της Διεθνούς Επιτροπής Μεσογειακών Αγώνων (Δ.Ε.Μ.Α.) (). Συνολικά 734 αθλητές (όλοι άνδρες) από 10 Εθνικές Ολυμπιακές Επιτροπές (NOCs) συμμετείχαν στους Αγώνες. Το πρόγραμμα περιλάμβανε αγωνίσματα σε 13 διαφορετικά αθλήματα.

## Οργάνωση
### Εγκαταστάσεις
Οι εγκαταστάσεις ήταν:
*Στάδιο Αλεξάνδρειας (ή Φουάτ) — τελετή έναρξης, τελετή λήξης, στίβος, ποδόσφαιρο, ενόργανη
*Εγκαταστάσεις του Σταδίου Αλεξάνδρειας — κολύμβηση, καταδύσεις, υδατοσφαίριση, καλαθοσφαίριση, πυγμαχία, άρση βαρών, πάλη
*Εγκαταστάσεις του Συνδέσμου Ξιφασκίας Αλεξάνδρειας — ξιφασκία 
*Εγκαταστάσεις του Συλλόγου Σκοποβολής Καΐρου — σκοποβολή
*Λίμνη Μαρεώτιδα (Μαριούτ) — κωπηλασία

### Μετέχουσες χώρες

* (243)
* (42)
* (17)
* (129)
* (36)

* (99)
* (48)
* (3)
* (65)
* (52)

### Πρόγραμμα αγώνων
Το πρόγραμμα των αγώνων ήταν:

*5 Οκτωβρίου: τελετή έναρξης
*6–10 Οκτωβρίου: στίβος
*7, 12, 14, 18, 19 Οκτωβρίου: ποδόσφαιρο
*8–18 Οκτωβρίου: καλαθοσφαίριση
*6–17 Οκτωβρίου: ξιφασκία
*10–14 Οκτωβρίου: πάλη
*10–14 Οκτωβρίου: σκοποβολή

*11–13 Οκτωβρίου: κωπηλασία
*14–18 Οκτωβρίου: πυγμαχία
*15–19 Οκτωβρίου: κολύμβηση, καταδύσεις 
*14–19 Οκτωβρίου: υδατοσφαίριση
*10–17 Οκτωβρίου: ενόργανη
*5–7 Οκτωβρίου: άρση βαρών
*20 Οκτωβρίου: τελετή λήξης

## Οι Αγώνες
### Αθλήματα

* 
* 
* 
* 
* 
* 
* 
* 
* 
* 
* Υγρός στίβος
** 
** 
** 

### Πίνακας μεταλλίων

## Παραπομπές


## Εξωτερικοί σύνδεσμοι
* Πλήρης βαθμολογία Μεσογειακών Αγώνων 1951
* Αποτελέσματα στίβου των Μεσογειακών Αγώνων στο '''gbrathletics'''

1951
Κατηγορία:Αθλητισμός στην Αλεξάνδρεια
Κατηγορία:Πολυαθλητικές διοργανώσεις το 1951
Μεσογειακοί Αγώνες 1991

Οι **11οι [[Μεσογειακοί Αγώνες]]** διεξήχθησαν στην Αθήνα από τις 28 Ιουνίου ως τις 12 Ιουλίου 1991. Συμμετείχαν 2.762 αθλητές: 2.176 άνδρες και 586 γυναίκες από 18 κράτη σε 24 διαφορετικά αθλήματα.

## Αθλήματα

## Συμμετέχουσες χώρες

## Πίνακας μεταλλίων

## Εξωτερικοί σύνδεσμοι
* (ταινία επικαίρων)
*International Mediterranean Games Committee
*Mediterranean Games Athletic results at  '''gbrathletics''' website 

1991
Κατηγορία:Πολυαθλητικές διοργανώσεις στην Αθήνα
Κατηγορία:Πολυαθλητικές διοργανώσεις το 1991
Μεσογειακοί Αγώνες 1967

Οι **V [[Μεσογειακοί Αγώνες]]** διεξήχθησαν στην Τύνιδα της Τυνησίας από τις 8 ως τις 17 Σεπτεμβρίου 1967. Συμμετείχαν 1.249 αθλητές: 1.211 άνδρες και 38 γυναίκες (για πρώτη φορά) από 12 χώρες της Μεσογείου σε 14 αθλήματα.

Η Ελλάδα πραγματοποίησε εξαιρετική εμφάνιση. Στον στίβο συνέλεξε 2 χρυσά, 2 ασημένια και 4 χάλκινα μετάλλια, στην ελληνορωμαϊκή πάλη 1-3-3, στην ελευθέρα 1-0-4, στην άρση βαρών 1-0-1 και στην πυγμαχία 1-0-1. Τα εκτός στίβου χρυσά πήραν οι Στέργιος Τσούκας στην άρση βαρών, ο Στέφανος Ιωαννίδης (ελευθέρα), Όθων Μοσχίδης (ελληνορωμαϊκή) στην πάλη και ο πυγμάχος Βαγγέλης Οικονομάκος.

## Πίνακας μεταλλίων

## Παραπομπές


## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1967
Κατηγορία:Αθλητισμός στην Τυνησία
Κατηγορία:Πολυαθλητικές διοργανώσεις το 1967
Μεσογειακοί Αγώνες 1971

Οι **VI [[Μεσογειακοί Αγώνες]]** διεξήχθησαν στη Σμύρνη της Τουρκίας από τις 6 ως τις 17 Οκτωβρίου 1971. Συμμετείχαν 1.362 αθλητές: 1.235 άνδρες και 127 γυναίκες από 15 χώρες της Μεσογείου σε 18 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1971
Κατηγορία:Αθλητισμός στη Σμύρνη
Κατηγορία:Πολυαθλητικές διοργανώσεις το 1971
Θάλασσα (αποσαφήνιση)

Ο όρος **θάλασσα** μπορεί να αναφέρεται στα εξής:

* Θάλασσα, μια μεγάλη έκταση νερού
* Θάλασσα (μυθολογία), θεότητα της ελληνικής μυθολογίας
* Θάλασσα (δορυφόρος), δορυφόρος του πλανήτη Ποσειδώνα
Καλυψώ (δορυφόρος)

Η **Καλυψώ** () είναι ένας μικρός δορυφόρος του πλανήτη Κρόνου. Πήρε το όνομα του από τη νύμφη Καλυψώ της ελληνικής μυθολογίας. Η άλλη του σημερινή ονομασία είναι **Κρόνος XIV** (Saturn XIV) ενώ η αρχική προσωρινή ονομασία που του είχε δοθεί ήταν **S/1980 S 25**. Υπάρχει επίσης αστεροειδής με το όνομα 53 Καλυψώ. Η Καλυψώ είναι ένας τρωικός δορυφόρος, δηλαδή μοιράζεται την τροχιά της και με έναν άλλο δορυφόρο, την Τηθύ. Όμως, υπάρχει και άλλος ένας δορυφόρος που μοιράζεται την τροχιά του με αυτήν, η Τελεστώ.

## Ανακάλυψη
Ανακαλύφθηκε στις 13 Μαρτίου 1980 από τους Πάσκου, Σάιντελμαν, Μπάουμ, Κάρι, βάσει σε επίγειες παρατηρήσεις και έλαβε την προσωρινή ονομασία **S/1980 S 25**.
 
## Επιφάνεια
Η επιφάνεια της Καλυψούς, όπως πολλών άλλων δορυφόρων του Κρόνου αλλά και αστεροειδών, χαρακτηρίζεται από πολλούς μεγάλους κρατήρες. Επιπλέον, τα υλικά της είναι χαλαρά ενωμένα μεταξύ τους, πράγμα που σημαίνει πως μπορούν να λειάνουν την επιφάνεια της των κρατήρων που υπάρχουν πάνω της. Η επιφάνειά της Καλυψούς είναι μια από τις πιο ανακλαστικές στο Ηλιακό σύστημα, με λευκαύγεια 1,34.

## Γκαλερί

Αρχείο:Calypso image PIA07633.jpg|''Η Καλυψώ όπως την «είδε» το Κασσίνι - Χόιχενς.
|Η Καλυψώ, όπως φωτογραφήθηκε στις 26 Μαρτίου του 2010 από το Κασσίνι - Χόιχενς.


## Παραπομπές


## Εξωτερικοί σύνδεσμοι

* Καλυψώ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Καλυψω
Στυμφαλία ΙΙ (υδροφόρο)

**Στυμφαλία ΙΙ ([[Υδροφόρο (πλοίο)|Υδροφόρο]]) / Α-469**

Ναυπηγήθηκε στα ναυπηγεία Αυλίδος. Ύψωση της Ελληνικής Σημαίας στις 2 Αυγούστου 1991. Χωρητικότητας: 1300 τόνοι

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

Κατηγορία:Ελληνικά υδροφόρα πλοία
Κλέαρχος Κονιτσιώτης

Ο **Κλέαρχος Κονιτσιώτης** (1926 – 9 Οκτωβρίου 1989) ήταν ο πρώτος Έλληνας παραγωγός ταινιών με την αμερικανική έννοια του όρου (producer). 

## Βιογραφία
Γεννήθηκε στα Ιωάννινα αλλά μεγάλωσε στην Ξάνθη. Καταγόταν από τους Ασπραγγέλους Ζαγορίου. Η πρώτη του ταινία μεγάλου μήκους ήταν η *[[Στουρνάρα 288]]* του Ντίνου Δημόπουλου. Ήταν παραγωγός ή συμπαραγωγός σε 32 ταινίες. Κέρδισε πολλά βραβεία στο Φεστιβάλ Κινηματογράφου Θεσσαλονίκης. Του αποδόθηκε ο τίτλος του «Πρίγκιπα» του ελληνικού κινηματογράφου από τον τρόπο με τον οποίο αντιμετώπιζε τους συνεργάτες του.  Την δεκαετία του '70 είχε φιλοξενηθεί μαζί με τη Σωτηρία Ιατρίδου στην τηλεοπτική εκπομπή "Αλάτι και Πιπέρι" του Φρέντυ Γερμανού. Πέθανε σε ηλικία 62 ετών από ανακοπή της καρδιάς σε ξενοδοχείο της Θεσσαλονίκης λίγο μετά τη λήξη του 30ού Φεστιβάλ Ελληνικού Κινηματογράφου στις 9 Οκτωβρίου 1989. Κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών.

Η ταινία του Κλέαρχου Κονιτσιώτη με τα περισσότερα εισιτήρια ήταν τα *[[Χτυποκάρδια στο θρανίο]]* (1963 - 1964) 591.675 (2η/92) (Αλέκος Σακελλάριος) και με τα λιγότερα εισιτήρια ήταν το φιλμ *[[Τον παλιό εκείνο τον καιρό]]* (1965 - 1966) 5.305 (101η/101) (Αλέκος Σακελλάριος)/

## Βραβεία / Διακρίσεις / Συμμετοχές
### [[Φεστιβάλ Κινηματογράφου Θεσσαλονίκης]]

### [[Διεθνές Φεστιβάλ Κινηματογράφου Καννών]]

### [[Διεθνές Φεστιβάλ Κινηματογράφου Βερολίνου]]

### [[Όσκαρ]]

### [[Χρυσές Σφαίρες]]

### Άλλα βραβεία / συμμετοχές

## Παραπομπές


Κατηγορία:Έλληνες παραγωγοί ταινιών
Κρίση πανικού

Η **κρίση πανικού** είναι μια αιφνίδια περίοδος έντονου άγχους, ψυχολογικής διέγερσης, φόβου, στομαχικών διαταραχών και αδιαθεσίας που σχετίζεται με μια ποικιλία σωματικών και νοητικών συμπτωμάτων. Υπολογίζεται ότι μέχρι 4% του πληθυσμού υποφέρει από σοβαρές και συχνές κρίσεις πανικού ενώ στις γυναίκες η πάθηση είναι δύο έως τρεις φορές συχνότερη σε σύγκριση με τους άνδρες. Η εμφάνιση των επεισοδίων τυπικά είναι απότομη, ενώ μπορεί να μην υπάρχει κάποια συγκεκριμένη αιτία, ωστόσο υπάρχουν και οι κρίσεις πανικού που εμφανίζονται πάντοτε κάτω από συγκεκριμένες καταστάσεις (π.χ. όταν κάποιος είναι σε κάποιο μέρος με πολύ κόσμο-αγοραφοβία) ενώ πολλές φορές ο φόβος ότι θα επέλθει μια κρίση πανικού, είναι ικανός από μόνος του να προκαλέσει τα συμπτώματα της κρίσης. 

Οι κρίσεις πανικού επηρεάζουν τον κάθε άνθρωπο διαφορετικά. Άτομα που έχουν βιώσει στο παρελθόν κάποια κρίση πανικού μπορούν μερικές φορές να "αντέξουν" την κρίση χωρίς να παρουσιάσουν εξωτερικά συμπτώματα, ενώ σε αντίθεση άτομα που βιώνουν την κρίση για πρώτη φορά μπορεί να πιστέψουν πως παθαίνουν έμφραγμα ή νευρικό κλονισμό.

## Συμπτώματα
Τα συνηθέστερα συμπτώματα της κρίσης πανικού είναι έντονος φόβος, άγχος, πανικός, αίσθημα επέλευσης τρέλας, αίσθημα απώλειας ελέγχου και επερχόμενου θανάτου. Ωστόσο υπάρχουν ακόμα μερικά συμπτώματα που μπορεί να βιώσει κάποιος:

* Τρέμουλο
* Αυξημένη εφίδρωση
* Πόνος στο στήθος
* Ταχυκαρδία
* Δύσπνοια
* Αίσθημα ασφυξίας
* Αίσθημα πνιγμού
* Φόβο ότι θα χάσετε τον έλεγχο ή φόβο επερχόμενης τρέλας
* Ναυτία
* Κράμπες
* Αποπραγματοποίηση (αίσθημα μη πραγματικού) ή αποπροσωποποίηση (ότι αποσπάστε από τον ίδιο τον εαυτό σας)
* Ζάλη
* Μουδιάσματα ή μυρμηγκιάσματα στα χέρια
* Ρίγος ή εξάψεις
* Αίσθημα αδυναμίας και τάση λιποθυμίας
* Κλάμα με λυγμούς
* Υψηλή αρτηριακή πίεση

## Πηγές
* Κρίσεις πανικού: Αυτά που πρέπει να ξέρετε
* Κρίσεις Πανικού & η Αντιμετώπιση τους
* Mayo Clinic: Panic attacks and panic disorder

## Εξωτερικοί σύνδεσμοι

* Κρίσεις πανικού, Διαταραχή Πανικού
* Ελληνική Διπολική Οργάνωση (ΕΔΟ)
 

Κατηγορία:Ψυχολογικές παθήσεις και διαταραχές
Και (τυπογραφικό σύμπλεγμα)

Το **ϗ** είναι τυπογραφικό ή καλλιγραφικό σύμπλεγμα (λιγατούρα), που χρησιμοποιείται στην ελληνική καθώς και στην κοπτική γραφή ως συντομογραφία του συνδέσμου **και**. Μαζί με το *ου* απαντώνται και μετά τον 17ο αι. 

Η ονομασία του στο σύστημα κωδικοποίησης Unicode είναι *03D7 GREEK KAI SYMBOL*.

Στο λατινικό αλφάβητο την ίδια χρήση έχει ο χαρακτήρας **&**, που αποτελεί συντομογραφία της λέξης *et*.

## Σημειώσεις-παραπομπές



Κατηγορία:Ελληνική τυπογραφία
Κατηγορία:Ελληνική γλώσσα
Κατηγορία:Σημεία στίξης
Στυμφαλία Ι (υδροφόρο)

**Στυμφαλία Ι ([[Υδροφόρο (πλοίο)|Υδροφόρο]]) / Υ/Φ 6, Α-472, Α-471**

Πρώην ‘ΝΕΡΑ’.

Ναυπηγήθηκε στην Ιταλία την 01.03.1913 μετά από παραγγελία του Ιταλικού Βασιλικού Ναυτικού. Καθελκύστηκε στις 14 Μαρτίου 1914. Αυτοκίνητη.

Κατά την διάρκεια του Β΄ Παγκοσμίου Πολέμου, μετά την συνθηκολόγηση του ιταλικού στρατού, βρισκόταν στην Λέρο και εντάχθηκε στις συμμαχικές δυνάμεις. Από το 1943 παρέμεινε παροπλισμένο και ανενεργό. Μετά το τέλος του πολέμου, το NERA και η υδροφόρος ADDA χαρακτηρίστηκαν πολεμική λεία και παραχωρήθηκαν στο Ελληνικό Βασιλικό Ναυτικό στις 16 Μαρτίου 1948. Είχε χωρητικότητα 110 τόνους. 

Στις 28 Σεπτεμβρίου 1976 παροπλίστηκε. 

Στις 18 Σεπτεμβρίου 1978 διετέθη στο ΓΕΝ για στόχο και βυθίστηκε στα 500 μέτρα βόρεια του Αλεποχωρίου. 

## Παραπομπές

## Εξωτερικοί σύνδεσμοι

* 

Κατηγορία:Ελληνικά υδροφόρα πλοία
Keane

Οι **Keane** είναι αγγλικό ροκ συγκρότημα. Το συγκρότημα δημιουργήθηκε το 1995 στο Μπατλ του Ανατολικού Σάσσεξ και έλαβε το όνομά του το 1997. Αποτελείται από τον συνθέτη, μπασίστα και πιανίστα Τιμ Ράις-Όξλεϊ, τον τραγουδιστή Τομ Τσάπλιν και τον ντράμερ Ρίτσαρντ Χιουζ. Η αρχική σύνθεση του συγκροτήματος περιελάμβανε και τον ιδρυτή και κιθαρίστα Ντόμινικ Σκοτ, ο οποίος όμως έφυγε από το γκρουπ το 2001. Οι Keane είναι γνωστοί για την χρήση του πιάνο ως του κυρίου οργάνου τους, αντί της κιθάρας, γεγονός που τους διαφοροποιεί από τα περισσότερα ροκ συγκροτήματα.

Τα πρώτα δύο άλμπουμ του συγκροτήματος, *[[Hopes and Fears]]* και *[[Under the Iron Sea]]* γνώρισαν επιτυχία στο Ηνωμένο Βασίλειο και πέτυχαν υψηλές πωλήσεις παγκοσμίως. Το πολυβραβευμένο ντεμπούτο άλμπουμ τους έγινε το άλμπουμ με τις μεγαλύτερες πωλήσεις στη Βρετανία για το 2004, ενώ το δεύτερο άλμπουμ πούλησε 220.000 αντίτυπα την πρώτη εβδομάδα που διατέθηκε σε κυκλοφορία τον Ιούνιο του 2006. Τον Μάιο του 2008, τόσο το *Hopes and Fears* (#13) όσο και το *Under the Iron Sea* (#8) ψηφίστηκαν από τους αναγνώστες του περιοδικού ''Q'' μεταξύ των καλύτερων Βρετανικών άλμπουμ όλων των εποχών.

Το τρίτο άλμπουμ των Keane, *[[Perfect Symmetry]]*, κυκλοφόρησε στις 13 Οκτωβρίου του 2008.

## Δισκογραφία

* *[[Hopes and Fears]]* (2004)
* *[[Under the Iron Sea]]* (2006)
* *[[Perfect Symmetry]]* (2008)
* *[[Strangeland]]* (2012)
* *[[Cause and Effect]]* (2019)

## Παραπομπές


## Εξωτερικοί σύνδεσμοι

*Επίσημη ιστοσελίδα

Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
Κατηγορία:Νικητές Ivor Novello Awards
Νόβο Μέστο

Το **Νόβο Μέστο** (σλοβεν.: *Novo mesto*) είναι δήμος και πόλη στη νότια Σλοβενία, στην περιοχη Doljenska. Βρίσκεται στις όχθες του ποταμού Κρκα. Είναι με πληθυσμο 37.587 κατοίκων η έκτη μεγαλύτερη πόλη της Σλοβενίας. Από το 2006 είναι έδρα Ρωμαιοκαθολικής επισκοπής.

## Παραπομπές


## Εξωτερικοί σύνδεσμοι

*  http://www.novomesto.si/en/
*  http://www.novomesto.si/de/ 

Νοβο Μεστο
Μεσογειακοί Αγώνες 1983

Οι **ΙΧ [[Μεσογειακοί Αγώνες]]** διεξήχθησαν στην Καζαμπλάνκα του Μαρόκου από τις 3 ως τις 17 Σεπτεμβρίου 1983. Συμμετείχαν 2.180 αθλητές: 1.845 άνδρες και 335 γυναίκες από 16 χώρες της Μεσογείου σε 20 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1983
Κατηγορία:Αθλητισμός στο Μαρόκο
Κατηγορία:Πολυαθλητικές διοργανώσεις το 1983
Μεσογειακοί Αγώνες 1987

Οι **Χ [[Μεσογειακοί Αγώνες]]** διεξήχθησαν στη Λατάκεια της Συρίας από τις 11 ως τις 25 Σεπτεμβρίου 1987. Συμμετείχαν 1.996 αθλητές: 1.529 άνδρες και 467 γυναίκες από 18 χώρες της Μεσογείου σε 19 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1987
Κατηγορία:Αθλητισμός στη Συρία
Κατηγορία:Πολυαθλητικές διοργανώσεις το 1987
Μεσογειακοί Αγώνες 1993

Οι **12οι [[Μεσογειακοί Αγώνες]]** διεξήχθησαν στην πόλη Ρουσιγιόν της Γαλλίας από τις 16 ως τις 27 Ιουνίου 1993. Σε μια προσπάθεια να αναβαθμιστούν, διεξήχθησαν μόλις δύο χρόνια μετά τους ΧΙ αγώνες της Αθήνας, ώστε στο εξής να διεξάγονται την μεταολυμπιακή χρονιά και όχι την προολυμπιακή.

Συμμετείχαν 2.598 αθλητές: 1.994 άνδρες και 604 γυναίκες από 19 χώρες της Μεσογείου σε 24 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1993
Κατηγορία:Αθλητισμός στη Γαλλία
Κατηγορία:Πολυαθλητικές διοργανώσεις το 1993
Ισοηλεκτρικό σημείο

Στη Βιοχημεία με τον όρο **ισοηλεκτρικό σημείο**, (isoelectric point), με διεθνή σύντμηση **IEP** ή **pI**, χαρακτηρίζεται η τιμή **[[pH]]** ενός αμφοτερικού διαλύματος όταν σε κατάσταση ηλεκτρικής ουδετερότητάς του η ιονική κατάσταση ενός αμινοξέος σ΄ αυτό παρουσιάζει ένα διπολικό ιόν.

Γενικά σε καθένα αμινοξύ υπάρχει μια και μόνη χαρακτηριστική τιμή pH, για ένα διάλυμα, όπου η τάση να ιονίζει αυτό ως βάση φέρεται να εξισορροπείται από τη τάση να το ιονίζει ως οξύ. Ακριβώς στη τιμή αυτή του pH το αμινοξύ συμπεριφέρεται ως ουδέτερο, δηλαδή ούτε ως ανιόν αλλά ούτε και ως κατιόν, με συνέπεια το καθαρό φορτίο να παρουσιάζεται μηδενικό, οπότε και δεν μετακινείται σ΄ ένα ηλεκτρικό πεδίο.

Στις μεμονωμένες πρωτεΐνες υφίσταται επίσης χαρακτηριστική τιμή pH στην οποία το μόριό τους είναι ηλεκτρικά ουδέτερο. Στο σημείο αυτό που λέγεται *ισοηλεκτρικό σημείο* η διαλυτότητα της πρωτεΐνης είναι η μικρότερη δυνατή από οποιαδήποτε άλλη τιμή του pH γι΄ αυτό και πολλές καθιζάνουν ακριβώς σ΄ αυτό το σημείο. Γενικά οι πρωτεΐνες στα κύτταρα δεν βρίσκονται στο ισοηλεκτρικό τους σημείο. 
Το ισοηλεκτρικό σημείο των πρωτεϊνών μπορεί να καθοριστεί σε μια σειρά διαλυμάτων με διαφορετικό pH με το να βρεθεί για παράδειγμα το σημείο της μέγιστης θολότητας του διαλύματος.

Έχοντας υπόψη το ισοηλεκτρικό σημείο των διαφόρων πρωτεϊνών μπορεί εύκολα να επιχειρηθεί ο χωρισμός τους από μίγματα με κλασματική ιζηματοποίηση με χρήση π.χ. θειικού αμμωνίου, οπότε το pH του διαλύματος στη περίπτωση αυτή προσαρμόζεται ακριβώς με το ισοηλεκτρικό σημείο της εκάστοτε πρωτεΐνης.
*Το ισοηλεκτρικό σημείο λαμβάνει τιμή την εκάστοτε τιμή pH όπου παρατηρείται αυτό κρινόμενο έτσι και ως μονάδα μέτρησης. Για παράδειγμα το pI της γλυκίνης είναι 6.0.

Κατηγορία:Βιοχημεία
Κατηγορία:Διαλύματα
Κατηγορία:Μονάδες μέτρησης
Μεσογειακοί Αγώνες 1979

Οι **VIII [[Μεσογειακοί Αγώνες]]** διεξήχθησαν στο Σπλιτ της Κροατίας της τότε ενιαίας Γιουγκοσλαβίας από τις 15 ως τις 29 Σεπτεμβρίου 1979. Συμμετείχαν 2.408 αθλητές: 2.009 άνδρες και 399 γυναίκες από 14 χώρες της Μεσογείου σε 26 αθλήματα.

## Πίνακας μεταλλίων

## Εξωτερικοί σύνδεσμοι

*International Mediterranean Games Committee
*Mediterranean Games Athletic results at  '''gbrathletics''' website 

1979
Κατηγορία:Αθλητισμός στη Γιουγκοσλαβία
Κατηγορία:Αθλητισμός στην Κροατία
Κατηγορία:Πολυαθλητικές διοργανώσεις το 1979